text: चौधरी ने कहा, ‘‘ अगर केन्द्र हमारी मांगों को नहीं मानेगी तो हम संसद के अंदर और बाहर दोनों जगह विरोध करेंगे।’’ ऐसे कयास लगाए जा रहे थे कि बजट में राज्य के लिए कम धन आवंटन से नाखुश आंध्र प्रदेश की सत्तारूढ पार्टी अपने गठबंधन पर दोबारा विचार कर सकती है। इसके बाद पार्टी का यह बयान आया है। यह पूछे जाने पर कि क्या तेदेपा राजग से अलग हो सकती है उन्होंने कहा, ‘‘ये मीडिया की बातें हैं।’’ यह पूछे जाने पर कि भाजपा प्रमुख अमित शाह ने नायडू से बात कि है उन्होंने कहा नहीं।